**RADA ŠKOLY PRI ZŠ SEVERNÁ 21**

**V MOLDAVE NAD BODVOU**

**VÝROČNÁ SPRÁVA**

RADY ŠKOLY PRI ZŠ SEVERNÁ 21 V MOLDAVE NAD BODVOU

ZA ROK 2012

**OBSAH:**

1. Úvod
2. Činnosť Rady školy pri ZŠ Severná 21 v Moldave nad Bodvou
3. Záver

**Úvod:**

**Rada školy**(ďalej RŠ) pri ZŠ Severná 21 v Moldave nad Bodvou v zložení viď. Štatút rady školy pracuje od 11.apríla 2012.

Podmienky vzniku a právne postavenie RŠ upravuje zákon

 č. 596/2003 Zb. o štátnej správe v školstve a v školskej samospráve s pôsobnosťou na štvorročné obdobie.

**Činnosť RŠ** sa riadi Štatútom RŠ pri ZŠ Severná 21 v Moldave nad Bodvou.

**RŠ** je iniciatívnym a poradným samosprávnym orgánom, ktorý sa vyjadruje a presadzuje záujmy v jej kompetencii, záujmy žiakov, pedagogických a ostatných zamestnancov v oblasti vzdelávania a výchovy. RŠ plní kontrolnú funkciu voči riaditeľstvu ZŠ Severná 21 a vyjadruje sa k činnosti školy.

**Výročná správa** dáva priestor pre vyhodnotenie práce za rok 2012.

**Činnosť RŠ pri ZŠ Severná 21 v Moldave nad Bodvou**

**za rok 2012:**

V roku 2012 sa končilo štvorročné funkčné obdobie školských rád. Nakoľko RŠ sa končilo funkčné obdobie, bolo potrebné zvoliť nových členov na nové funkčné obdobie podľa § 2 zákona 51/2000 Z.z. o školskej samospráve v znení neskorších predpisov a § 25 zákona č. 596/2003 Z.z., ktorý určuje v odseku 5, aké má byť zloženie členov RŠ s prihliadnutím na odsek č. 4 a 12 tohto paragrafu. Počty členov zostali nezmenené t.j. 11.

Zriaďovateľ – mesto Moldava nad Bodvou delegovalo svojich členov do RŠ po schválení mestským zastupiteľstvom – p. Editu Köverovú, p. Henrietu Tóthovú a 2 poslancov MZ – p. Oľgu Kiss-Pálovú a Ing. Jána Csalu.

V zmysle pokynov zriaďovateľa a zákona o školskej správe a samospráve sa 26.3.2012 uskutočnili voľby za pedagogických a nepedagogických zamestnancov školy a taktiež voľby zástupcov rodičov.

Za pedagogických zamestnancov boli do RŠ zvolené Mgr. Sylvia Strámová a Mária Lukáčová a za nepedagogických zamestnancov p. Jana Kesziová.

Za rodičov boli zvolení: p. Doc. Ing. Ľuboš Ovseník, PhD., p. Ing. Jozef Fabián, p. Ing. Zoltán Benke a p. Magdaléna Draskoczyová.

Dňa 11.apríla 2012 sa uskutočnilo prvé zasadnutie novej RŠ za prítomnosti štatutárneho zástupcu školy riaditeľky školy Mgr. Heleny Dubinskej. Na zasadnutí prebehli voľby predsedu rady školy. Voľby sa uskutočnili verejným hlasovaním. Predsedom RŠ sa stala Mgr. Sylvia Strámová.

Druhé zasadnutie RŠ sa uskutočnilo dňa **14. 05. 2012**, na ktorom predsedníčka RŠ oboznámila členov so Štatútom RŠ, ktorý bol následne členmi schválený. Na zasadnutí prebehli voľby podpredsedu RŠ, ktorým sa stal p. Doc. Ing. Ľuboš Ovseník, PhD. Riaditeľka školy Mgr. Helena Dubinská podala správu o výchovno-vzdelávacích výsledkoch za školský rok 2011/2012. Následne sa rozprúdila diskusia hlavne o finančnej situácii v školstve.

Dňa **8. októbra 2012** sa uskutočnilo ďalšie zasadnutie RŠ. Na tomto zasadnutí predniesla p. riaditeľka správu o výchovno-vzdelávacej činnosti za šk. rok 2011/2012.

Následne na to p. riaditeľka oboznámila prítomných s novým Školským vzdelávacím programom. Po preštudovaní tento program RŠ schválila.

P. Mária Lukáčová informovala členov o stave ŠKD. Podaná správa bola jednohlasne schválená.

Prítomní potom diskutovali hlavne o voľbách do Obecnej školskej rady, o Dni otvorených dverí pre rodičov -Škola dokorán a o Katarínskej zábave. P. predsedníčka sa poďakovala prítomným za účasť.

Dňa 22.11.2012 obdŕžala p. predsedníčka RŠ Oznámenie o vyhlásení štrajku od Základnej organizácie, ktorej členská schôdza dňa 18.11.2012 schválila uznesenie, ktorým vyhlásila u zamestnávateľa štrajk, ktorý sa začal dňa 26.11.2012 a trval 3 dní. Z počtu všetkých zamestnancov 43 sa štrajku zúčastnilo 35, nezúčastnili sa zamestnanci ŠJ v počte 8. Z tohto dôvodu bolo v tejto dobe prerušené vyučovanie.

Zo všetkých zasadnutí bola vyhotovená zápisnica. Na všetkých zasadnutiach RŠ bola prítomná riaditeľka školy, ktorá RŠ predkladala správy a informácie podľa požiadaviek RŠ.

Predsedníčka RŠ sa poďakovala členom za doterajšiu prácu a zaželala veľa tvorivých nápadov na zlepšenie chodu školy.

**ZÁVER:**

Táto výročná správa je dostupná všetkým členom RŠ, pedagogickým i nepedagogickým pracovníkom, ktorí si ju môžu vyžiadať u predsedníčky RŠ a zároveň je umiestnená v zborovni ZŠ Severná 2 a zverejnená na webovej stránke školy : http://www.zs2moldava.edupage.org.

**RŠ pri ZŠ Severná 21**:

Predseda: Mgr. Sylvia Strámová

Podpredseda: doc. Ing. Ľuboš Ovseník, PhD.

**Kontakt:**

ZŠ Severná 21

Moldava nad Bodvou

045 01

**Tel.:**055/4603109

**Fax:**055/4898099

**e-mail:**zsmoldava@szm.sk